آمریکا باشقانی دونالد ترامپ، اسکی باشقان باراک اوبامانین لازیم آددیم‌لاری آتماماسی‌نین و بشار اسد رژیمی‌نین ائتدیک‌لری‌نین سوریه‌ده ییخیما یول آچدیغینی سؤیله‌دی.
لبنان باشباخانی سعد حریری ایله آغ ائوده بیرگه مطبوعات کنفرانسی تشکیل ائدن ترامپ، اؤنجه‌کی باشقان اوباما و یؤنه‌تیمینی "سوریه‌ده اوزرینه دوشنی ائتممکله" سوچلادی.
"اسدین حیرانی دئییلم. اونون اؤز اؤلکه‌سینه و اینسانلیغا قارشی ائتدیگی شئی‌لر قورخونج. بونو اوزون زامان‌دیر دئییرم" دئین ترامپ، اسدین ائتدیک‌لرینی اوزاق‌دان ایزله‌یه‌جک بیری اولمادیغینی وورغولادی.
اوباما دؤورونده شیمیایی سلاح ایستیفاده‌سی نقطه‌سینده قیرمیزی خط‌لر چکیلدیگینی، آنجاق اسد رژیمی‌نین بو سلاح‌لاری قوللاندیقدان سونرا هئچ بیر شئی ائدیلمه‌دیگینی دیله گتیرن ترامپ،
"باشقان اوباما قوما قیرمیزی جیزیقلار جیزدی. آردین‌دان شیمیایی ده داخیل قورخونج شئی‌لر ائدیلدی. من بیر آددیم ایره‌لی گئتدیم و اوبامانین ائتمه‌سی لازیم اولان شئیی ائتدیم. (لازیم اولان ائدیلسه ایدی) سوریه‌ده نه ایران، نه ده روسیا اولاردی" شکلینده دانیشدی.
حزب‌الله لبنانی ان بؤیوک تهدیدلردن بیری اولا‌راق دگرلندیرن ترامپ، ایران تأثیری آلتین‌داکی هؤرگوتون اؤلکه‌یه، لبنان‌لی‌لارا و بوتون بؤلگه‌یه ضرر وئردیگینی ساووندو.
دونالد ترامپ، بیروت رهبرلیگینه ترورلا مباریزه‌سینده داها چوخ دستک سؤزو وئردی.
لبنانین چوخ ساییدا سوریه‌لی سیغینماچییا ائو صاحب‌لیگی ائتمه‌سین‌دن اؤوگو ایله بحث ائدن ترامپ، بوتون بؤلگه اؤلکه‌لری‌نین قاچقین پروبلئمی ایله ایلگیلی ملموس آددیم‌لار آتماسی و بو اینسان‌لارین ائولرینه دؤنمه‌سینه کؤمکچی اولماسی لازیم اولدوغونو ایفاده ائتدی.
لبنانین باشباخانی حریری ایسه اؤلکه‌سی‌نین ترورلا مباریزه، سوریه‌لی سیغینماچی‌لارین بارینماسی و اؤلکه‌نی ماراقلان‌دیران دیگر پروبلئم‌لرله ایلگیلی قونولاردا قرارلی اولدوغونو قید ائتدی.
حریری، آمریکانین سوریه‌لی سیغینماچی‌لار قونوسوندا وئردیگی دسته‌یه ده تشکر ائتدی.
قطر ایله ایلگیلی بیر سوالا جاواب وئرن حریری، "دیالوگ بو پروسه‌نین حلی اوچون ان یاخشی یول‌دور" دئدی و سون گون‌لردکی چابا‌لارین اؤنم‌لی اولدوغونو وورغولادی.
